ΑΠΟΦΑΣΕΙΣ
Αριθμ. 22000
Έγκριση της υπ’ αρ. 211/2022 απόφαση Δημοτικού Συμβουλίου Σκύδρας που αφορά σε προσω-
ρινές κυκλοφοριακές ρυθμίσεις επί Δημοτικών
οδών στα πλαίσια του έργου «Κατασκευή δικτύου αποχέτευσης στην Τ.Κ Ριζού και σύνδεση με
τον βιολογικό σταθμό Σκύδρας».
Ο ΓΡΑΜΜΑΤΕΑΣ ΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για τη Τοπική Αυτοδιοίκηση και άλλες διατάξεις» (Α’ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα
Καλλικράτης» (Α’ 87).
3. Το π.δ. 142/2010 «Οργανισμός Αποκεντρωμένης
Διοίκησης Μακεδονίας - Θράκης» (Α’ 235).
4. Το άρθρο 52 του ν. 2696/1999 (Α’ 57), που αφορά
στην κύρωση του Κώδικα Οδικής Κυκλοφορίας, (ΚΟΚ),
όπως τροποποιήθηκε με το άρθρο 46 του ν. 3542/2007
«Τροποποιήσεις διατάξεων του ΚΟΚ» (Α’ 50) και αντικαταστάθηκε με το άρθρο 48 του ν. 4313/2014 (Α’ 261)
5. Το υπ’ αρ. 15109/13.05.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών «Εγκρίσεις αποφάσεων συλλογικών οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
6. Την υπό στοιχεία ΔΟΥ/οικ/220/15-1-2015 εγκύκλιο
της Γενικής Γραμματείας Υποδομών του Υπουργείου
ΥΠΟΜΕΔΙ.
7. Την υπ’ αρ. 54218/11-07-2013 (ΑΔΑ: ΒΛ4ΙΡ1Υ-ΠΔΙ)
απόφαση Γενικού Γραμματέα Αποκεντρωμένης Διοίκησης Μακεδονίας - Θράκης «Άσκηση αρμοδιότητας
έγκρισης αποφάσεων Ο.Τ.Α. α’ και β’ βαθμού περί κυκλοφοριακών ρυθμίσεων».
8. Το Κεφάλαιο ΣΤ’ της παρ. 3 του άρθρου 40 του
ν. 4735/2020 «Τροποποίηση του Κώδικα της Ελληνικής
Ιθαγένειας, νέο πλαίσιο επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής
Γραμματείας Ιθαγένειας και της Γενικής Γραμματείας Ανθρώπινου Δυναμικού Δημόσιου Τομέα του Υπουργείου
Εσωτερικών, ρυθμίσεις για την αναπτυξιακή προοπτική
και την εύρυθμη λειτουργία των Οργανισμών Τοπικής
Αυτοδιοίκησης και άλλες διατάξεις» (Α’ 197).
9. Την υπ’ αρ. οικ. 55771/10-11-2020 απόφαση του
Συντονιστή Αποκεντρωμένης Διοίκησης Μακεδονίας Θράκης «Ορισμός Αναπληρώτριας Προϊσταμένης, της
Γενικής Διεύθυνσης Χωροταξικής και Περιβαλλοντικής
Πολιτικής της Α.Δ.Μ.Θ» (ΑΔΑ: ΨΓΟΤΟΡ1Υ-ΩΒΑ).
10. Την υπ’ αρ. 86781/2022 (Υ.Ο.Δ.Δ. 1183) απόφαση
του Υπουργού Εσωτερικών «Διορισμός του Ιωάννη Σάββα του Κωνσταντίνου, στη θέση του μετακλητού Γραμμα-
τέα Αποκεντρωμένης Διοίκησης Μακεδονίας - Θράκης».
11. Τις Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β’ 905/2011).
12. Το υπ’  αρ. 4331/11-1-2023 (αρ. πρωτ. ΔΙΠΕΧΩΣ. 4334/
11-1-2023) έγγραφο της Διεύθυνσης Διοίκησης της
Αποκεντρωμένης Διοίκησης Μακεδονίας  - Θράκης
Π.Ε. Πέλλας, με το οποίο διαβιβάζει στην υπηρεσία μας
την υπ’ αρ. 211/14-11-2022 απόφαση του Διοικητικού
Συμβουλίου του Δήμου Πέλλας (ΑΔΑ: ΨΙΔ8Ω12-ΩΛΟ)
ελεγμένη ως προς το νομότυπο έκδοσής της.
13. Το υπ’ αρ. 651/16-1-2023 (αρ. πρωτ. ΔΙΠΕΧΩΣ:
10032/20-1-2023) έγγραφο του Δήμου Σκύδρας, με το
οποίο διαβιβάζεται στην υπηρεσία η απόφαση του Διοικητικού Συμβουλίου του θέματος με συνημμένη την
από 21/10/2022 σχετική κυκλοφοριακή μελέτη που στη
συνοδεύει (Τεχνική έκθεση και σχέδια υπό στοιχεία Ο1,
Ο2, Ο3, 04, Ο5, ΕΠΠΑΡ8, ΕΠΠΑΡ9, ΣΚ5, ΣΚ5.1, ΣΚ5.2, ΣΚ4,
ΣΚ3, ΣΚ2, ΣΚ1).
14. Το υπ’ αρ. 15817/1-2-2023 έγγραφο της υπηρεσίας,
με το οποίο ζητούνται συμπληρωματικά στοιχεία επί του
φακέλου και της κυκλοφοριακής μελέτης που συνοδεύει
την Α.Δ.Σ. του θέματος.
15. Το υπ’ αρ. 1385/3-2-2023 (αρ. πρωτ. ΔΙΠΕΧΩΣ 18447/
6-2-2023) έγγραφο της Τεχνικής Υπηρεσίας του Δήμου
Σκύδρας με την από 3-2-2022 Τεχνική Έκθεση και τα από
3-2-2022 σχέδια ΕΠΠΑΡ8, ΕΠΠΑΡ9, ΣΚ5, ΣΚ5.1, ΣΚ5.2,
ΣΚ4, ΣΚ3, ΣΚ2, ΣΚ1 επικαιροποιημένα σύμφωνα με τα
αναφερόμενα το 14ο σχ. έγγραφο.
16. Το γεγονός ότι σύμφωνα με το 13ο σχ., από τις υπό
παρέμβαση οδούς δεν πραγματοποιείται διέλευση Μέσων Μαζικής Μεταφοράς.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
9 Μαρτίου 2023
ΤΕΥΧΟΣ  ΔΕΥΤΕΡΟ
Αρ. Φύλλου 1343
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1343/09.03.2023
17. To γεγονός ότι από την παρούσα απόφαση δεν
προκαλείται δαπάνη σε βάρος του προϋπολογισμού
του Δήμου Σκύδρας.
Και επειδή:
Σύμφωνα με την υποβληθείσα κυκλοφοριακή μελέτη
που συνοδεύει την απόφαση του θέματος οι προτεινόμενες κυκλοφοριακές ρυθμίσεις είναι απαραίτητες
προκειμένου, με την υλοποίηση τους, να εκτελεστούν
απρόσκοπτα και με ασφάλεια οι εργασίες του έργου του
θέματος, αποφασίζουμε:
Την έγκριση της υπ’ αρ. 211/2022 απόφασης Δημοτικού Συμβουλίου Σκύδρας που αφορά σε προσωρινές
κυκλοφοριακές ρυθμίσεις επί Δημοτικών οδών στα πλαίσια του έργου «Κατασκευή δικτύου αποχέτευση στην Τ.Κ.
Ριζού και σύνδεση με τον βιολογικό σταθμό Σκύδρας»
και συγκεκριμένα:
Εκτός T.K. Ριζού:
- Στα οδικά τμήματα Α1-Α2-Α3-Α4-Α5 και Β1-Β2-Β3-Β4
και Β5-Β6:
- Εναλλάξ κυκλοφορία της αμφίδρομης κίνησης των
οχημάτων με σταδιακή μείωση της ταχύτητας στην περιοχή εκτέλεσης των εργασιών. Οι εν λόγω κυκλοφοριακές
ρυθμίσεις θα εφαρμόζεται διαδοχικά με τη βοήθεια σηματωρών και φωτεινής σηματοδότησης όπου απαιτείται
σύμφωνα με τους όρους και τις προϋποθέσεις του 11ου
σχ. και συγκεκριμένα του τυπικού σχεδίου 2.1.3, προσαρμοσμένο ωστόσο στα ιδιαίτερα χαρακτηριστικά του υπό
παρέμβαση δικτύου.
- Στα πλαίσια κατασκευής των φρεατίων επί των παρέμβαση οδικών τμημάτων θα εφαρμόζεται στένωση
του οδοστρώματος για εργοταξιακή ζώνη μέγιστου
μήκους 6,00m κατ’ εφαρμογή των προδιαγραφών του
11ου σχ.
Η διάρκεια εφαρμογής κυκλοφοριακών ρυθμίσεων
επί το συνόλου των οδικών τμημάτων Α1-Α2-Α3-Α4-Α5,
Β1-Β2-Β3 ορίζεται σε 45 ημέρες και των οδικών τμημάτων Β3-Β4, Β5-Β6 σε 45 ημέρες.
- Στο οδικό τμήμα Β4-Β5:
- Φάση Α’: Αποκλεισμός πρόσβασης στη Δημοτική οδό
2’ βόρεια του ισόπεδου κόμβου Β4 με εναλλάξ κυκλοφορία της αμφίδρομης κίνησης των οχημάτων σημειακά
επι της διασταύρωσης. Διάρκεια εφαρμογής: 2 ημέρες.
- Φάση Β’: Αποκλεισμός πρόσβασης στη Δημοτική οδό
3’ ανατολικά του ισόπεδου κόμβου Β4 με σημειακά εναλλάξ κυκλοφορία της αμφίδρομης κίνησης των οχημάτων
επι της διασταύρωσης. Διάρκεια εφαρμογής: 1 ημέρα.
Οι εν λόγω κυκλοφοριακές ρυθμίσεις θα εφαρμόζεται
βοήθεια σηματωρών σύμφωνα με τους όρους και τις
προϋποθέσεις του 11ου σχ.
Ενός T.K. Ριζού: Διαδοχικός πλήρης αποκλεισμός πρόσβασης των οχημάτων σε οδικά τμήματα εντός του οικι-
σμού Ριζό. Η κυκλοφορία των οχημάτων θα διεξάγεται
από παρακαμπτήριες οδούς σύμφωνα με τους όρους
και τις προϋποθέσεις του 11ου σχ.
Στα πλαίσια κατασκευής των φρεατίων επι των παρέμβαση οδικών τμημάτων θα εφαρμόζεται η αντίστοιχη
κυκλοφοριακή ρύθμιση κατ’ εφαρμογή των προδιαγραφών του 11ου σχ. για εργοταξιακή ζώνη μέγιστου
μήκους 6,00m.
Η συνολική διάρκεια εφαρμογής κυκλοφοριακών
ρυθμίσεων σε δημοτικές οδούς εντός του οικισμού Ριζό
ορίζεται σε 5 μήνες.
Οι εν λόγω κυκλοφοριακές ρυθμίσεις συνοδεύονται
από προσωρινή απαγόρευση στάθμευσης στις θέσεις
που παρεμποδίζουν την εφαρμογή τους.
Αναλυτική περιγραφή των κυκλοφοριακών ρυθμίσεων
της παρούσας υπάρχει στην Τεχνική Έκθεση και στα σχετικά σχέδια που συνοδεύουν την απόφαση του θέματος
(13ο και 15ο σχ.), εφόσον δεν αντίκεινται στους όρους
και τις προϋποθέσεις της παρούσης.
Οι εν λόγω κυκλοφοριακές ρυθμίσεις θα εφαρμόζονται αποκλειστικά κατά τη διάρκεια της ημερήσιας
λειτουργίας του εργοταξίου ανά διαδοχή εργασιών. Με
το πέρας της ημερήσιας λειτουργίας του εργοταξίου, οι
εν λόγω κυκλοφοριακές ρυθμίσεις θα απομακρύνονται
και η οδός θα αποδίδεται στην κυκλοφορία. Εξαίρεση
αποτελεί η κατασκευή των φρεατίων όπου η αντίστοιχη
κυκλοφοριακή ρύθμιση θα εφαρμόζεται έως τον χρόνο
παράδοσης.
Η έναρξη των εργασιών ορίζεται με την τοποθέτηση
της σχετικής εργοταξιακής σήμανσης σύμφωνα με την
κείμενη νομοθεσία (τοποθέτηση των οικείων πινακίδων,
σηματοδοτών ή των διαγραμμίσεων στο οδόστρωμα)
ενώ ο ανάδοχος έχει την υποχρέωση να ενημερώσει
εγγράφως όλους τους εμπλεκόμενους φορείς (αρμόδιο
τμήμα Τροχαίας, Αρμόδια τεχνική υπηρεσία, κ.λπ.) για
την έναρξή τους.
Η εν λόγω έγκριση χορηγείται με τις εξής προϋποθέσεις:
1. Τα γεωμετρικά χαρακτηριστικά, η σήμανση και τα
περιοριστικά μέτρα θα είναι σύμφωνα με τις Προδιαγραφές και Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β’ 905/2011) και συγκεκριμένα στα
τυπικά σχέδια 2.1.1, 2.1.3 3.1.1, 3.1.2, και 3.1.4. προσαρμοσμένα στα ιδιαίτερα χαρακτηριστικά του υπό
παρέμβαση δικτύου.
2. Η κυκλοφορία των οχημάτων θα διεξάγεται από
παρακαμπτήριες οδούς με γεωμετρικά και λειτουργικά
χαρακτηριστικά ικανά για την εξυπηρέτηση του επιπλέον κυκλοφοριακού φόρτου. Εφόσον από την αρμόδια
υπηρεσία κρίνεται απαραίτητο, οι οδηγοί θα πρέπει να
ενημερώνονται με πληροφοριακές πινακίδες για τις διαδρομές παράκαμψης μέσω παρακείμενων οδών των
κλειστών οδικών τμημάτων. Η χωροθέτηση της σήμανσης για την καθοδήγηση των οδηγών στη διαδρομή πα-
ράκαμψης θα πρέπει να είναι κατατοπιστική, έγκαιρη και
ευκρινής κατ’ εφαρμογή των σχετικών Προδιαγραφών
δεδομένου ότι ο πλεονασμός μπορεί να επιφέρει σύγχυση στους χρήστες της οδού.
3. Η διαδοχή εφαρμογής των κυκλοφοριακών ρυθμίσεων της παρούσας θα καθορίζεται με κριτήρια την
εύρυθμη λειτουργία της κυκλοφορίας.
4. Τα τμήματα που καταλήγουν στη ζώνη των εργασιών
και δύναται να μετατραπούν σε αδιέξοδο εφαρμόζεται η
σχετική ενημέρωση, κατ’ εφαρμογή του τυπικού Σχεδίου
3.1.4 του 11ου σχ. Η ρυθμιστική πινακίδα Ρ-6 εφαρμόζεται αποκλειστικά στην εναλλάξ κυκλοφορία των δύο
κατευθύνσεων σε περίπτωση μη ρύθμισης της εναλλάξ
κυκλοφορίας με φωτεινή σηματοδότηση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1343/09.03.2023
5. Θα πρέπει να εξασφαλίζεται η ασφαλής πρόσβαση
των εργαζόμενων και των εργοταξιακών οχημάτων, από
και προς τους χώρους εργασιών.
6. Για την έναρξη υλοποίησης των κυκλοφοριακών
ρυθμίσεων κάθε νέας φάσης θα πρέπει να έχουν αρθεί
οι κυκλοφοριακές ρυθμίσεις της προγενέστερης φάσης.
7. Πριν την έναρξη των εργασιών θα πρέπει να γίνει
ενημέρωση τυχόν επιχειρήσεων που επηρεάζονται
από τις κυκλοφοριακές ρυθμίσεις του θέματος ώστε να
εξασφαλίζεται η ανεμπόδιστη και με όρους ασφάλειας
λειτουργία τους.
8. Σε κάθε περίπτωση θα πρέπει να εξασφαλίζεται η
ανεμπόδιστη, ταχεία και ασφαλής διέλευση οχημάτων
έκτακτης Ανάγκης (ασθενοφόρα, πυροσβεστικά, περιπολικά) καθώς και η απρόσκοπτη πρόσβαση στις παρόδιες
ιδιοκτησίες και επιχειρήσεις.
9. Να εξασφαλίζεται η ασφαλής διέλευση των πεζών,
συμπεριλαμβανομένων των Ατόμων με Αναπηρία (ΑμεΑ)
σε όλο το μήκος της ζώνης των έργων.
10. Η απομείωση της ταχύτητας των οχημάτων θα
πρέπει να είναι σύμφωνα με τις σχετικές προδιαγραφές.
11. Σε περιορισμένες συνθήκες φωτεινότητας, η σήμανση θα πρέπει να προσαρμόζεται κατάλληλα ώστε
να εξασφαλίζει την επαρκή ορατότητα για την ασφαλή
κίνηση των χρηστών της οδού.
12. Στην περίπτωση που μετά το τέλος των ημερήσιων
εργασιών γίνει απόδοση της οδού στην κυκλοφορία με
επιχωμάτωση του σκάμματος χωρίς επίστρωση με ασφαλτικό, πρέπει γίνει ενημέρωση των χρηστών της οδού με
την εφαρμογή της αντίστοιχης εργοταξιακής σήμανσης.
13. Καθ’ όλη της διάρκεια εφαρμογής των κυκλοφοριακών ρυθμίσεων της παρούσας θα πρέπει να αξιολογεί-
ται η αποτελεσματικότητα τους με κριτήρια τη βέλτιστη
λειτουργικότητα του οδικού δικτύου και την ασφάλεια
των χρηστών.
14. Θα πρέπει να ληφθεί ιδιαίτερη μέριμνα για τον
αποκλεισμό και την προστασία του σκάμματος εντός
της ζώνης του εργοταξίου σε όλη τη διάρκεια των εργασιών.
15. Με την παρούσα εγκρίνονται τα μέτρα ρύθμισης
της κυκλοφορίας όπως προέκυψαν από τη σχετική κυκλοφοριακή μελέτη όπως ελέγχθηκε και εγκρίθηκε από
την αρμόδια τεχνική υπηρεσία κατ’ εφαρμογή των διατάξεων της παρ. 1 του άρθρου 52 του ΚΟΚ.
16. Η εν λόγω έγκριση αφορά στην έγκριση των προσωρινών μέτρων ρύθμισης της κυκλοφορίας και όχι της
μελέτης εφαρμογής τους.
17. Η παρούσα ισχύει για τις κυκλοφοριακές συνθήκες
βάσει των οποίων συντάχθηκε η κυκλοφοριακή μελέτη
που συνοδεύει την απόφαση του θέματος.
18. Η απόφαση αυτή δεν υποκαθιστά απαιτούμενες
άλλες άδειες ή εγκρίσεις.
Η παρούσα αφορά στην έγκριση των προσωρινών
μέτρων ρύθμισης της κυκλοφορίας κατά τη διάρκεια
εκτέλεσης του έργου του θέματος. Αρμόδιος φορέας
για την επιλογή και χωροθέτηση της κατάλληλης εργοταξιακής σήμανσης των κυκλοφοριακών ρυθμίσεων της
παρούσας κατ’ εφαρμογή των σχετικών Οδηγιών, είναι
ο κατά περίπτωση αρμόδιος φορέας συντήρησης της
υπό παρέμβαση οδού, σύμφωνα με το άρθρο 10 του
ν. 2696/1999.
Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή εκτέ-
λεση και λειτουργία στα πλαίσια των αρμοδιοτήτων τους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1343/09.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1343/09.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1343/09.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1343/09.03.2023
Η απόφαση αυτή και το συνημμένο σχέδιο «Ο1» να δημοσιευθούν στην Εφημερίδα της Κυβερνήσεως.
Θεσσαλονίκη, 13 Φεβρουαρίου 2023
Ο Γραμματέας Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1343/09.03.2023
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20230201343.pdf | Tokens: 14900]